Se me ve, sae correndo. Non podo achegarme.
E dálle, cada día igual.
Que queres que faga aquí? Poñerme membrudo?
Calma, ho, quédanche sete anos para planear a morte de teu primo.
Calma? Se o carallo dese a cara por min,
eu non estaba aquí e a el multábano.
Mira, por que non falamos doutra cousa?
Que estación prefires? Eu o verán, tócache a ti.
Teño que saír de aquí, ho. Os filipinos vanme matar.
Merda.
Imos abrir a cela catro.
Isaac.
Podes marchar.
En serio? Por?
Unha chamada.
Unha muller di que conducía teu primo.
Vai matar o primo.
El ten galletas agochadas.
Veña, dáme as galletas.
Entendo, está ben sabelo.
Entón, tes algunha pregunta? Ou...
Fixeches algunhas parvadas.
Cubrícheste para asegurares o trato.
Todo claro.
Repito, Jordan, sinto moito que cho ocultase,
pero dei a cara ante todos:
a policía, Naomi e George.
Deixémolo estar, por favor.
Que precisas, Amy?
Mira, George non quería vender a Tamago.
É unha boa cadeira.
Pagarei o que me pidas.
En serio?
Paréceche que preciso cartos?
Querías o mel á parte, non si?
Sempre o tomo así.
Grazas, Naomi.
- Queredes algo de comer ou...? - Estamos ben.
Pódesnos deixar algo de espazo?
Claro, si.
- Teño emails pendentes. - Grazas.
É moi solícita.
É algo cultural ou...?
Non, Jordan, non é cultural.
GEORGE: TEMOS QUE FALAR QUE HOSTIAS? VEU DANNY
Desculpa, dáme un segundo.
Claro.
Amy, estás aí?
- Vai todo ben? - Levou a June!
Danny levouna! Non a atopo!
O que?
Entrou e deixoume K.O. e ao acordar, ela non estaba.
O carallo de merda levouna na camioneta.
- Mimá. - Está aquí a policía.
Fala con eles, hai que atopala.
Unha das miñas criptomerdas está polas nubes.
Bo foi non ter os contrasinais.
Veña, Junie.
Senta aquí.
E agarda co teu canciño, si?
Non teño tempo, hei facer as maletas.
Que hostias? Marchácheslle coa nena?
Foi un accidente.
Montou na camioneta, eu que sei.
- Por que non a deixaches alá? - Non podía, había policía.
Deixárala por aí!
E se lle pasase algo? Sería o responsable.
- E tráela aquí? - Seguín conducindo e cheguei aquí.
Cala, chama a Amy e dille que a veña recoller.
- Que vas facer? - Eu que sei.
Vou... conducir até México ou algo.
Non, podémosllelo explicar aos polis.
Deixeille o marido K.O.
Deixeino K.O.
Acusaranme de agresión.
Que facías alá?
Moitas preguntas tes. Arranxaba a túa desfeita.
Zane, rematou o vídeo.
Meu, quen é Zane?
Tío, eu...
Somos Michael e Bobby! Abride!
Por que tardades tanto?
Un segundo, mimá.
- Está ben? - Coido que si.
- Ola, tíos. - Merda!
Pensabas que podías comigo?
- Carallo de merda, íasma coar? - Quita de aí!
Xúroche por Deus que se os cartos non están neses cocedores de arroz...
Gastáchelos, ou?
Isaac, podo explicalo!
Preciso os putos cartos hoxe!
Os filipinos vanme castrar!
De que carallo fala, Danny?
Basta, non pelexedes.
Esa nena de quen cona é?
Da nova moza de Paul...
É a nena dela.
Non estiven tanto fóra.
É doutro tipo co que saíra antes.
Foi un cambio, iso seguro.
ALERTA, OS ÁNXELES
PERDIDA NENA ASIÁTICA, CINCO ANOS
Teño que desactivar as alertas.
Calma, xa o pillará.
Ai, merda.
Son o inspector Doran.
Sei que avisaches, pero por me aclarar,
Daniel Cho é o home co que rifaches e non Isaac.
- Si? - Dille do irmán.
- Igual está con el. - George.
Ímonos calmar.
Si, ten un irmán máis novo, Paul.
- Medirá 1,85 m. - Será 1,80 m.
Máis ben 1,80 m.
- George, por favor. - Un segundo.
Diga.
Amy Lau?
Quen é?
A nena está a salvo, lista para recoller.
Mi madriña.
Grazas.
Por 500 000 en efectivo. Nada de poli ou marido.
Quen é?
- Está Danny? - Son 500 000 en efectivo.
Nin sequera sei se podo quitar tantos cartos, por favor.
Estou no medio da nada e os bancos nin abren hoxe.
Cala a puta boca, es rica.
Consigue os putos cartos, para hoxe. Non avises a ninguén e douche a dirección.
Non, por favor, non colgues.
Eu quero darche os cartos, de verdade.
Deixa de enredar.
Non, xúrocho.
Hai xente máis perigosa ca min que quere os cartos xa.
Estou na casa dunha millonaria.
Alégrome, deixa de enlear ou estás a localizar a chamada?
Jordana Forster, sóache?
Abofé, está boa.
Xa, pois ten uns artefactos,
unhas coroas de verdade,
que valen centos de miles de dólares.
Podías vir aquí e levar facilmente un millón.
Un millón? Carallo.
E se é unha trampa?
Tes a miña filla! Por que ía correr o risco?
Nin sei como quitaría 500 000 dólares.
Tería de mover diñeiro entre contas e tardaría días.
Mira, anota esta dirección.
Mountain View Trail, 22.
Teño o coche aparcado fóra.
Por favor, deixa a miña filla dentro, si?
Asegurareime de que ninguén chame a policía.
Será entrar e saír, si?
Ola?
Estou de camiño.
Se llo dis a alguén, mátoche a filla, xúrocho.
- Señor, onde estamos? - Agarda!
- Metiches as máscaras? - Metín, claro, fóronche idea miña.
Sen miña nai, non había máscaras.
Cala a boca.
O seu amor por Dick Cheney é raro de raio.
Roubácheslle os cartos para a casa?
- Roubei. - Estás ben, Zane?
Imos onda a túa nai, non te preocupes, si?
Non me preocupo, é divertido!
Ten coidado, ho! Ela non leva o cinto.
- Que lindo es, Zane. - Déixaos marchar.
O cabreo é comigo.
Paul, non sabías que teu irmán deixaba a familia na cadea e roubáballe?
Eu faría o mesmo.
Contra, os irmáns Cho, que malos.
- Pasaches o cruce, ho. - Deixa a pistola, Bobby.
Pensas que non sei onde é o cruce?
Só temos a nena para negociar, non a vou deixar no coche.
Parvo do carallo.
Grazas, meus. Por favor, mantédeme informado.
Claro, avisamos en canto saibamos algo.
Estás ben?
Segue aí a policía?
Marcharon, vou por eles.
Non, George, non vaias.
Preciso que veñas á casa de Jordan.
Que pasa, Amy?
Junie está a salvo.
Grazas a Deus.
Chamou alguén e non era Danny.
Queren 500 000 en efectivo hoxe.
Vou avisar a policía.
Non, dixeron explicitamente que nada de policía.
Que ían dicir?
Non estás a escoitar.
Dixeron que a matarían.
Miña nai querida.
Por favor, ven á casa de Jordan.
Van deixar a Junie no meu coche
e preciso que ti a recollas.
Non podes avisar a ninguén, si?
Dixéronme de non avisarte.
Sei que acabei coa confianza que quedaba entre nós,
pero vou confiar
en que nos podemos pór de acordo polo ben de June.
Vale.
Fixeches o correcto.
Hai que facer o que din para recuperala sa e salva.
Grazas.
Quérote.
E eu a ti.
E esta é a miña pequena colección. Vouche amosar a miña preferida.
Esta é.
É do reino de Chimú.
Viña cos pendentes, pero tiven que llos devolver ao goberno de Perú.
Eu coleccionaba peluches Beanie Babies.
Non sei que é iso.
E esta.
Esta...
Seguro que queres a visita completa?
- Pareces distraída. - Desculpa, estaba...
Estaba pensando en George.
Xa.
Enténdoo.
En serio. O divorcio é duro.
Pero...
todo esmorece, Amy.
A xente, as cousas, as experiencias.
Só tes que seguir a...
coller o que poidas, non é?
A vida é tan marabillosa por iso.
Sempre hai algo.
Contra, Jordan, que profunda.
Podo probar unha?
Claro, abofé.
Cal?
Igual a de Marge Simpson.
Xenial.
É unha das miñas favoritas.
É tarde.
Nestas estradas non hai luz.
Éche mellor ir saíndo.
Certo, si.
Grazas, Naomi.
Aínda que haberá moito tráfico...
Exactamente.
Queda a pasar a noite se queres.
Hoxe estouche a facer a visita completa.
Este cuarto tamén é lindo.
É incrible.
Que raro, non hai ninguén.
- Mans arriba! - Movédevos!
Para o outro cuarto! Vamos!
Ao outro cuarto! Agora!
Para alá! Veña!
- Movédevos! - Mi madriña!
Vamos manter a calma e facer o que nos pidan.
Dádeme os móbiles.
Onde está o meu, hostia?
Metede aquí o que custe máis de 10 000.
Todo custa máis.
Pois máis bolsos.
Isto é cousa de meu irmán?
- Jordan. - Que?
Se está tan cabreado por Naomi, que quede con ela.
As túas tendas danme xaqueca!
Podo ir por máis bolsos.
Son de Goyard.
- Non sei que carallo é, pero soa ben. - Si, dálle, queremos os bolsos eses.
Movédevos!
- Cuarto do pánico, ángulo suroeste. - Non!
Vós, caladiñas.
Arredor da moreira
perseguía o mono á donicela.
O mono cría que estaban a brincar.
E vai a donicela e paf!
Outra vez!
Mi madriña, en serio?
É o mínimo que podes facer, portouse ben todo o tempo.
Agora fasme sentir culpable? Eu seríache bo pai, fixo.
- Vale. - Si.
- A última. - Vale.
Volve pechar os ollos.
Non vale guichar, eh? Imos cantala outra vez.
Arredor da moreira,
perseguía o mono á donicela.
Ollos pechados.
Sabes que? Imos cantar outra estrofa.
Un penique polo fío,
un penique pola agulla.
Así marchan os reais.
E vai a donicela e paf!
Cómpre máis tempo, sigue.
Un penique por un carrete
e Paul afoga o zoquete.
A canción non che é así, parvo.
E vai a donicela e paf!
Moi ben!
- Vale. - Paf! Paf!
Iso.
- Bobby está botando unha soneca. - Si, estache moi canso.
Por que non nos agochamos antes de que acorde?
Foi o día máis divertido da miña vida!
Moi ben.
Dáme a pistola.
Que boíño.
Estás enfadado comigo?
Deixas pasar os meus erros.
Veña, vamos.
Debería estar.
Grazas por cooperar, señoritas.
Non foi para tanto.
Un pracer facer negocios.
- Sirenas? - Que hostias?
Hostia puta!
- Prometiches non chamar a policía. - Non chamei.
- Chamaches? - Non tal!
- E miña filla? - Merda, coñéceos.
- O teu home sábeo? - Que pasa, Amy?
- Está no coche? - Vas deixarme por esta?
Que Bobby traia o coche.
A cona! Non responde.
Quen chamou a policía, hostia? Quen foi?
Lurpia do carallo. Cona!
Que imos facer?
O Hummer é antigo, podémoslle facer unha ponte.
Está ben.
Vale.
Moi ben, Junie. Vou trancar as portas,
prométoche que túa nai vén axiña, si?
Igual podes visitarme e así cantamos máis cancións.
Claro, igual.
Gustaríame.
Quedas ben aquí soa?
Non estou soa, parvo.
Teño a Luca.
- Hai que liscar, meu. - Vale.
Veña, coidado co pé, si?
Merda.
Bule, podemos ir pola outra estrada.
Vamos ver o Hummer.
Espero que os ricos sexan parvos.
Listo.
Queres que lle faga a ponte?
Con sorte...
- Que? - Tío.
Onde hostias está Bobby?
A ver, merda, pensa. Ten que haber unha saída.
- Sóache o zugzwang? - De que carallo falas?
É unha situación do xadrez na que estás obrigado a mover,
mais calquera movemento empeora a túa posición.
Por que andas con esta? Es asiática, sábelo?
Mira o que atopei.
- Danny, June está ben? - Está.
E a furgoneta?
Onde a deixamos, Bobby non colle.
Se non marcho co botín, estou morto.
- Así que ben podes morrer ti. - Ei.
Por que non chamo o meu marido? El pode falar coa policía.
Voulle dicir que Danny e Paul téñennos de reféns, a todos.
Si?
Ei, éche boa idea.
"Zugzug", esas portas trancan desde dentro?
- Nin puta idea. - Trancan, si.
- Pois vamos, movédevos. - Veña, perrecho do carallo.
- Que vos movades! - Veña.
Que non me poñan a proba, á cadea non volvo.
Isaac, que fas, tío?
A culpa é túa.
- Naomi! - Merda.
- Porta sur fechada! - Cólleas!
Merda.
Vou xusto detrás de ti!
Vinde aquí!
Onde vas? Vouche partir as pernas!
Naomi! Aínda non!
- Vinde aquí! - Naomi!
Obstrución.
- Merda. - Obstrución.
Obstrución.
Cuarto seguro.
Que hostias?
Isaac, que carallo pasa?
Que clase de casa é esta?
Merda!
Toma, chama o teu home.
Que o chames! Bule!
- George! - Amy!
- June está no meu coche. - No coche?
Si, fóra, no meu coche. E Danny e Paul téñennos de reféns.
George.
George? Ola?
Hai axentes no perímetro, saíde coas mans arriba.
Chama as emerxencias, levanta e chama!
- Que chames! - Isaac, por favor.
Que emerxencia ten?
Estou no 22 de Mountain View Trail.
Teño unha refén e vouna matar! Voulle pegar un puto tiro!
Escoitaches? Vou en serio.
Que carallo?
Hai que marchar.
Tío, diría que se me upas, chego.
Que? Non, está alto de máis.
Non nos queda outra, bule.
Podo facelo.
Axeónllate e empúrrame.
Xusto aquí.
- Vale. - Iso.
- Vou rubir. - Vale.
Pon... si.
Pon a perna enriba.
- Moi ben, empurra. - Dálle, arriba.
Vale.
Hostia!
Hostia puta!
- Merda! - Díxencho.
- Hostia! - Mimá.
- Vale. - Tócache.
- Cona. - Non pasa nada.
Case chegas.
Veña.
Merda.
Coira do carallo! Pensas que me importa?
Mátoa! Fóra de aquí, xa!
- Isaac. - Preciso que se calme.
- Non tes que o facer. - Cala!
- Non me coñeces! - Non pareces malo.
Para nada. Seguro que é culpa de Danny.
- Estou certa. - Fale comigo ou entrará a policía.
- Déixame marchar. - Ola?
Por favor. Viches a miña nena e o meu home.
Sei que non queres deixalos sen min.
Non tiña que saír así.
Se me deixas marchar,
hai posibilidades de que saias en... que?
Igual cinco anos?
E podes comezar de cero.
Podes.
Isaac. Isaac!
Están entrando.
Todos ao chan.
- Vamos. - Movédevos!
Cona!
Tomade, porcos de merda!
Vamos.
Paul.
Marcha.
- Non vou marchar, veña. - Tes que facelo
Non penso deixarte, vamos!
Queimei eu a casa.
Que?
A de mamá e papá.
Usei os cabos que non eran.
O que? Veña, ho.
Dígocho en serio.
É todo culpa miña.
E miña tamén.
- Saltas? Hai que liscar. - Que non.
Levo toda a vida freándote.
Non podo, non podemos.
Danny, veña.
Boteiche as solicitudes de admisión.
Que?
No motel, vinas no astro e boteinas ao lixo.
Síntoo.
Só quería que seguísemos igual.
Tes que marchar.
Lonxe de min, tío.
Escapa lonxe de min.
Quieto aí!
Merda.
Paul?
Paul!
Son George. Deixa unha mensaxe.
Oia, onde está a miña familia?
A miña nena está ben?
Recuperámola sa e salva.
Podo vela?
- E George? - Non llo dixeron?
- Síntoo, xa marcharon. - Que?
O seu home quería levar a nena á casa.
Deixe que lle miren as constantes vitais.
Son Paul, non sexas anticuado e manda unha mensaxe.
CUSTODIA DE EMERXENCIA CONCEDIDA A GEORGE NAKAI
QUÉDALLE PROHIBIDO O CONTACTO CON JUNE NAKAI
Fillo de puta!
Diga a súa emerxencia.
Vou tras un dos ladróns de Jordana Forster.
- Vai escapar. - Onde está vostede?
Non sei, no medio da nada.
- Que vehículo leva o sospeitoso? - Leva un...
Ola?
Subtítulos: Jeiry Castellano